JUMAL KÕNELEB
Tere jälle!
Üks vana ütlemine: "Oled see, millest mõtled."
Psühholoogina tean, et enesehinnang ja minapilt
kujunevad suures osas sellest, mida me ise enda kohta mõtleme.
Jumal näeb meis alati midagi head.
Me oleme Temale kallid, oleme mõõtmatult väärtuslikud
ja me oleme Tema jaoks täielikult vastuvõetavad.
See ongi evangeeliumi rõõmusõnum.
Kristus on lunastanud meid kogu sellest pimedusest
ja asetanud meid Taevariiki ning me sobime nüüd Isale.
Me oleme Tema armsad lapsed.
Kuidas on siis lood hingevaenlase osas?
Kuidas on vendade süüdistajaga?
Milline on meie positsioon kogu pimeduse ja vaenlase ees?
Kas oleme ohvritena tema nahutada?
Kas me saame midagi teha tema vastu?
Kas oleme täiesti abitud?
Väga oluline on teada ja mõista, millises olukorras me oleme,
et võiksime ka selles asjas suhtuda asjadesse õigesti.
Kui uurime, kuidas Jumal meid näeb ja kuidas me ise näeme ennast,
siis teame, et peame võitlema mitmete erinevate süüdistustega.
Süüdistused ja meeldetuletused, mida me oma arust ei oska;
asjadest, mis ei tule välja, mis võivad minna kehvasti;
tegevused, mis on rasked ning osutuvad meile väljakutseks.
Kas need on alati üksnes meie enda mõtted?
Minu arust on Piiblis väga huvitav vendade süüdistaja teema.
Olemas on keegi teine peale minu, kes püüab mind süüdistada.
Tema nimi on vendade süüdistaja.
Vendade süüdistaja.
Ilmutusraamat 12:10:
"Ja ma kuulsin suurt häält taevast hüüdvat:
"Nüüd on käes pääste ja vägi
ning meie Jumala kuningriik ning tema Kristuse meelevald,
sest välja on heidetud meie vendade süüdistaja,
kes süüdistab neid Jumala ees päeval ja ööl."
Psühholoogina tean inimesi, kellel on ööpäevaringselt
negatiivsed, süüdistavad ja masendavad mõtted.
Olukord võib olla täiesti lootusetu,
millest ei näe väljapääsu ega leia näiliselt lahendust.
Kas see on Jumala tahe?
Kas oleme tõesti abitud nende süüdistuste ees?
Kui me ei tea, kes me oleme Kristuses,
kui me ei tea, kuidas Jumal meid näeb,
võime mõtelda, et ka Jumal tahab näidata minu suurt süüd.
Tahab, et ma süveneks sellesse
ja isegi karistaksin iseennast, sest ma olen kõvasti eksinud.
Oleme rääkinud mitmes saates, et see küll ei ole Jumala tahe.
Tähendamissõna kadunud pojast on imeline.
Kohe, kui tuleme Isa juurde,
kaisutab Ta meid ja on rõõmus, et oleme tagasi tulnud.
"Ma pesen sind puhtaks!
Pane uued riided selga ja ole vaba, Jeesuse nimel!
Nüüd on aeg pidutseda!"
Selline on Jumala suhtumine.
Olemas on keegi, kes ei taha meile midagi head.
Ta ei taha ka, et oleksime vabad.
Jeesus ütleb Johannese evangeeliumis 10:10:
"Mina olen tulnud, et neil oleks elu, ja oleks seda ülirohkesti."
Enne seda ütles Ta aga: "Varas ei tule muu pärast
kui varastama ja tapma ja hukkama."
Muidugi on kurb, kui oleme tema käes vintsutada.
Kas me ikka oleme?
Kiri roomlastele 8:31: "Mis me siis ütleme selle kohta?
Kui Jumal on meie poolt, kes võib olla meie vastu?
Tema, kes oma Poegagi ei säästnud, vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?
Kes võib süüdistada Jumala valituid?
Jumal on see, kes õigeks teeb."
Jumal ei ole see, kes süüdistab.
Tema on see, kes teeb õigeks.
"Kes võib meid hukka mõista?
Kristus Jeesus on, kes suri ja, mis veel enam, kes üles äratati,
kes on Jumala paremal käel ja kes palub meie eest."
Ja järgneb imeline sõnum:
"Kes võib meid lahutada Kristuse armastusest?
Kas viletsus või ahistus või tagakiusamine
või nälg või alastiolek või hädaoht või mõõk?
Sest ma olen veendunud, et ei surm ega elu,
ei inglid ega peainglid, ei praegused ega tulevased,
ei väed, ei kõrgus, ei sügavus ega mis tahes muu loodu
suuda meid lahutada Jumala armastusest,
mis on Kristuses Jeesuses, meie Issandas."
Issand võtab meid vastu ja on meid teinud õigeks.
Keegi süüdistab meid siiski.
Oluline, et me ei takerduks mõttesse,
et see on Jumal, kes meid süüdistab.
Jumal ei süüdista sind!
Jumal ei süüdista.
Tuhandeid kordi, kui mind on rõhunud mure
või olen ise ennast süüdistades läinud palves Isa ette,
siis Ta ei ole kunagi mulle näpuga näidanud.
Mitte kunagi!
Ta on selles suhtes uskumatu, et Ta alati tõstab ja julgustab.
Ta teab meist küll kõike,
aga vaatab ikka vaid armulikult ja näeb meid läbi armastuse.
Ta on selline.
Arvan, et Paulus kirjutab seda just selle pärast:
"Kes võib süüdistada Jumala valituid?
Jumal on see, kes õigeks teeb."
Jumal ei ole see, kes süüdistab!
Siin öeldakse, et me ei pea midagi kartmagi,
sest Kristus on lunastanud meid surma meelevallast.
Me ei pea isegi surma kartma.
Me ei pea elama süütundes ega hirmus.
Me peame ära tabama need vaenlase sepitsused.
See on meie tänase jutu mõte.
Peame mõistma vaenlase plaani.
Piiblis on kuskil selline kirjakoht ka.
Teises kirjas korintlastele 2:11: "et saatan meid ei tüssaks.
Sest tema mõtted ei ole meile teadmata."
Tema sepitsused ei ole meile tundmatud.
Süüdistused on üks asi, millest me ta kohe ära tunneme.
Kui tema süüdistab, mitte Jumal, kas siis tasub sellest välja teha?
Ei tasu.
Ma saan sellest vaba olla.
Vaenlasel on sama stiil ja seda on lihtne ära tunda.
Ta üritab alati kaht asja.
Ta püüab mustata Jumalat, et sa ei loodaks Tema peale enam.
Paulus just ütles, et miski ei saa meid lahutada Jumala armastusest.
Ei tagakiusamine, ahistus, hirm, ega miski muu.
Tema ei muutu kunagi, olgu olukorrad millised tahes.
Ta ei jäta sind kunagi maha.
Ta ei muutu.
Vaenlane püüab hirmutada haigustega ja muul moel:
"Vaata - Jumal ei hooli sinust, vaata - Tema peale ei saa loota!"
"Palvetad ja veelgi palvetad, aga palvevastuseid ei saanud!"
"Näed ju ise ka, et Jumal ei kuule!"
Kas pole tuttav jutt?
Me tahame sind täna aidata paljastada vaenlase tegusid.
Esimeseks asjaks ja algusest peale ta eksitab.
Juba Paradiisis ta pani Jumala sõnad kahtluse alla:
"Te ei sure, sööge pealegi!
Jumal teab, et kui te sööte, siis saate sama targaks nagu Tema.
Jumal petab teid!"
Jumal ei peta meid.
Kui ta ei suuda Jumalat mustata ja sa tead, et Jumal on hea,
siis ta püüab sind mustata.
"Olgu, Jumal on hea, aga vaata, mida sina oled teinud!"
Vaata nüüd, jälle mõtlesid valesti.
Jälle mõtlesid naabrist halvasti.
Vaata end, jälle ütlesid ja mõtlesid vääralt.
Sinust ei saa kunagi asja!"
Peame need vaenlase strateegiad paljastama
ning mõistma, et see on hingevaenlase töö.
Johannese esimene kiri 4:18: "Armastuses ei ole kartust,
vaid täiuslik armastus ajab kartuse välja,
sest kartuses on karistus,
aga kartja ei ole saanud täiuslikuks armastuses."
Imeline. Armastuses pole kartust.
Teame, et Jumal on armastus.
Temas ei ole kartust.
Teine kiri Timoteosele 1:7:
"Jumal ei ole meile ju andnud arguse vaimu,
vaid väe ja armastuse ja mõistlikkuse vaimu."
See tuleb Issandalt.
Jõud, armastus ja mõistlikkus.
Mitte hirm. - Johannes räägib ka julgusest.
Julguse vaim.
Jeesus ütles Püha Vaimu kohta, et Ta annab meile teise Lohutaja".
Soome keeles "Kaitsja" (toim).
Ta on meie kaitsja. - Mitte meie süüdistaja.
Ta on hoopis advokaat.
Paljud siiski mõtlevad, et Jumal süüdistab neid.
"Jumal nägi jälle, mida ma tegin
ja virutab mulle Piibliga pähe või laseb välgul mind tabada!"
Jumal ei ole selline.
Püha Vaim on meie kaitsja.
Jeesus kutsub teda Kaitsjaks, sest me vajame kaitsjat.
Meil on Teda vaja.
Kui tunneme end halvasti, sest oleme teinud valesti,
siis me vajame Jumalat, kes annab meile andeks.
Jumalat, kes on alati armuline ja tõstab meid üles.
Kui hirmutavad ja süüdistavad mõtted vallutavad pea,
siis me vajame Lohutajat, kes oleks meie poolel.
Joy just tsiteeris seda kirjakohta:
"Kui Jumal on meie poolt, kes võib olla meie vastu?"
Jumal on alati sinu poolel, mitte kunagi sinu vastu!
Kui seda mõista ja uskuda, siis see on juba suur asi.
See päästab päris suurtest raskustest.
Psalm 125:1: "Kes loodavad Issanda peale,
on nagu Siioni mägi, mis ei kõigu, vaid püsib igavesti."
Jeruusalemma ümber on mäed
ja Issand on oma rahva ümber nüüd ja igavesti."
Issand on nagu mägi, mis ei liigu ega kõigu.
Ta ümbritseb meid kindlalt, kõikumatu mäena kogu aeg.
Psalm 18:2: "Issand on mu kalju, mu mäelinnus ja mu päästja;
mu Jumal on mu kalju, kus ma pelgupaika otsin,
mu kilp ja abisarv, mu kõrge varjupaik!"
Issand on tõesti püsiv ja turvaline mäelinnus, kalju.
Päästja, mitte süüdistaja ja kõigutaja.
Psalm 31:3:
"Sest sina oled mu kalju ja mu mäelinnus,
ja oma nime pärast juhatad ja talutad sa mind."
Üks kirjakoht veel.
Psalm 59:17:
"Aga mina laulan sinu vägevusest ja hõiskan hommikul sinu heldusest;
sest sa oled mulle kindlaks kaitsjaks, pelgupaigaks mu kitsikuse päeval."
Kitsikuse päeval on Issand pelgupaigaks.
Tema on see kaitsev kindlus,
kuhu me saame joosta, kus me leiame kaitset.
Need ongi põhitõed.
Vaenlane on läbinisti paha ja Jumal on läbinisti hea.
Kui sedagi meeles pidada, siis jõuab juba kaugele.
Mis on hea, tuleb Jumalalt, mis pole hea, ei tule Jumalalt.
Lapsikult lihtsalt kõlab, kuid nii on see.
Johannes ütleb esimeses kirjas, et see on see sõnum,
mida me oleme Temalt kuulnud ja kuulutame teile:
"Jumal on valgus ja Temas ei ole mingit pimedust."
Jeesus näitab samasugust vahet:
"Varas tuleb ainult varastama, tapma ja üksnes hävitama,
aga Mina olen tulnud, et teil oleks elu ja üliküllus,
Ma kaitsen teid, olen sinuga!
Ma tahan sulle ainult head.
Ma tõstan sind, kui tunned hirmu!
Ma vabastan sind, kui sa oled ahelates!
Ma aitan ja toetan sind kogu aeg!"
Selline on Jumal.
Miks on oluline mõista vaenlase sepitsusi?
See selgub kirjas efeslastele 4:14: "et me ei oleks enam väetid lapsed,
keda pillutab ja kõigutab iga õpetusetuul,
et inimliku pettemänguga eksitusse kavaldada.."
Vaenlane tahab eksitada meid, nagu ta tegi Aadama ja Eevaga.
Valetas neile otse näkku ja nad langesid selle vale võrku,
uskusid seda tõe pähe ning nende elu pöördus pea peale.
Kõik läks rappa.
Vaenlane tahab meid eksitada.
Mõnikord päris kavalal viisil.
Ma tean hästi, kui osav on ta süüdistajana.
Ta on tõesti osav.
Ta ikka teab hästi, kuhu sihtida, et valus oleks.
Ta teab minu ja sinu nõrku kohti.
Ta teab asju, milles me oleme ebaõnnestunud.
Ta teab neid asju, mis on meie jaoks tundlikud teemad.
Ta teab meie vanu patte: "Just sellesse kohta ma löön!
Sinna ma virutan ja löön tal jalad alt!"
Tasub meeles pidada, et Jumal ei meenuta su vanu patte.
Jumal ei püüa tõestada, et sa ei kõlba kuhugile.
See on vendade süüdistaja, kurat, saatan - hingevaenlane,
kes on tulnud ainult varastama, tapma ja hävitama.
See ei ole Jumal.
Viies Moosese raamat 6:21: "Me olime vaarao orjad Egiptuses,
aga Issand tõi meid vägeva käega Egiptusest välja."
Seda tahab Issand teha.
Viia meid orjusest välja.
See on Kristuse surma läbi meiega sündinud.
Ta on meid vabastatud orjusest.
Tõde on see, et nii kaua, kui maailmas oleme, oleme sõjas.
Oleks vägev, kui ei peaks sõdima ning poleks vastaseid,
aga meil on vaenlane, kes Piibli sõnul käib meie ümber
nagu möirgav lõukoer, otsides, keda neelata.
Oleme sõjas.
Parem oleks mõista seda, et meil on tõeline hingevaenlane.
Hing tähendab meie tundeid, tahet ja mõtteid.
Selles valdkonnas ta võitleb.
Meie vaimu ta ei saa puutuda.
Vaim on uuestisündinud ning igavesti vaba.
Vaimu ta ei pääse, aga võib kontrollida meie hinge.
Võib seda valitseda ja kiusata, tuues mõtteid, mis lammutavad,
tuues tundeid, mis haavavad ja lõhuvad.
Ta püüab mõjutada meie tahet nii, et me teeksime rumalaid otsuseid.
Meil on hingevaenlane, kes tahab sulle ainult halba.
Rõõmusõnum on see,
nagu Joy just ütles, et oleme saanud tema üle võidu.
Oleme küll praegugi sõjas,
aga me pole kaotaja poolel, vaid oleme võitja poolel.
Oleme enam kui võitjad Kristuses Jeesuses.
Me oleme rohkem kui võitjad.
Kiri roomlastele 8:15:
"Sest te ei ole saanud orjuse vaimu, et peaksite jälle kartma,
vaid te olete saanud lapseõiguse Vaimu,
kelles me hüüame: "Abba! Isa!"
Vabadus!
Teine kiri korintlastele 10:4:
"meie võitluse relvad ei ole ju lihalikud,
vaid need on Jumalas vägevad kindluste mahalõhkumiseks."
Me oleme sõjas ja meil on sõjavarustus.
Mitte üksteise vastu võitlemiseks ja omavahel tülitsemiseks,
mitte väitlemiseks ja teineteise süüdistamiseks.
Mitte kättemaksmiseks.
Meil on sõjavarustus vaenlase vastu.
Mis varustus on vägev Jumalas lõhkumaks maha kindlustusi?
Kas me peame mingite müüride vastu võitlema?
Ei! Need kindlustused
on hoopis mõtteviisid, valede mõtete nn "müürid",
mis peavad meid vangistuses või pimeduses.
Võid kujutada ette vangikongi.
Oled seal ahelates ega pääse vabaks.
Need ahelad on mõttemallid.
See kirjakoht läheb nii edasi:
"Me kummutame targutused ja purustame iga kõrkuse,
mis tõstab end jumalatunnetuse vastu,
ja me võtame vangi Kristuse sõnakuulmisse kõik mõtted."
See on see võitlus,
mis toimub meie meeltes mõtete ja tunnete tasandil.
Mida see siis tähendab?
Praktikas tähendab see seda,
millest me rääkisime ka eelmises saateosas.
Kui mõtleme negatiivseid mõtteid
iseenda, elu või tuleviku kohta, siis peame need mõtted vangistama,
paljastama need valed ja rääkima nende asemel tõtt.
Meile on antud sõjarelvad,
aga mitte omavahel sõdimiseks ja mitte mingi ebamäärase
vaenlase vastu vehklemiseks, vaid et murda valed
meie peas, südames ja mõtetes ning asendada need tõega.
Kui tundub, et sellest ei tule midagi, peame endale meenutama,
et ma suudan kõike Temas, kes teeb mind tugevaks.
Kui tundub, et on hirm, siis tahab Jumal vabastada
ja saame meeles pidada: "Jumal pole mind maha jätnud!
Jumal pole mind jätnud hirmu meelevalda.
Ma ei pea seda hirmu vastu võtma.
Ta on minuga ega jäta mind iial."
Sul võib olla erinevaid ahelaid ja vanglaid, milles oled kinni.
Tea seda, et Jeesus on tulnud meid vabastama!
Tõde teeb meid vabaks!
Ta tahab, et me kõik oleksime täiesti vabad.
Õpi neid sepitsusi ära tundma ja saa täielikult vabaks!
Püsi vabana!
Mõnikord peame selle eest võitlema.
Johannese evangeelium 15:4: "Jääge minusse, ja mina jään teisse.
Nii nagu oks ei suuda
kanda vilja omaette, kui ta ei jää viinapuu külge,
nõnda ka teie, kui te ei jää minu külge."
Me võime jääda Tema külge
ja kui me jääme viinapuu külge, siis me püsime Tema ligi.
Mis siis sünnib?
"Mina olen viinapuu, teie olete oksad.
Kes jääb minusse ja mina temasse, see kannab palju vilja,
sest minust lahus ei suuda te midagi teha."
Kui püsime Temas, siis me kanname vilja.
Meie elu on viljakas, kasvav ja hea.
Kirjas efeslastele räägitakse sellest sõjast ja võitlemisest.
See teema võib tunduda tõsine ja ohtlik.
Vaenlane tundub nii ohtlik, aga kogu aeg tuleb meeles pidada,
et võrreldes Jumalaga on ta nagu pisike kärbes.
Tähtis on meeles pidada
ka meie positsiooni Kuninga ja Jumala lastena.
Jutt on küll sõjavarustusest aga üldse mitte sellest,
et oleme vaenlase räsida ja ei saa selle vastu midagi teha.
Katsugem kuidagi hakkama saada!
Seda Piibel ei ütle.
Nii meile ei kuulutata.
Esmalt öeldakse meile kirjas efeslastele 6:10 alates:
"Viimaks veel: saage vägevaks Issandas ja tema tugevuse jõus!"
Jumal tahab tugevdada sind ja mind
tõusma ja võitlema vaenlase sepitsuste, hirmu
ja teiste ahelate vastu Tema tugevuse jõus.
Olen mitu korda seda tundnud, kui olen palvetanud:
"Issand ma olen kitsikuses. Ma vajan Sinu abi!"
Kui lähen Tema juurde, siis sealt ma leian abi.
Tema tõstab ja annab uue jõu ning täidab Püha Vaimuga.
Ükskõik kui mitu korda lähen selle sama asjaga.
Ta ikka lohutab, aitab ja tõstab.
See on imeline!
Abi leidub Issandas.
Me ei saa sõdida oma jõus.
Meie lihaste- ja hingejõust see ei õnnestu.
See õnnestub Vaimus.
Johannese evangeelium 15:9:
"Nõnda nagu Isa on armastanud mind, olen minagi armastanud teid.
Jääge minu armastusse!
Kui teie peate minu käske,
siis te jääte minu armastusse, nõnda nagu mina
olen pidanud oma Isa käske ja jään tema armastusse."
Püsige valguses ja Tema armastuses!
Seda ma olen teile rääkinud,
et minu rõõm oleks teis ja teie rõõm saaks täielikuks."
Ta annab meile nõu püsida Temas,
Tema headuses ja armastuses, et meie rõõm oleks täielik.
Nagu öeldud: "Täiuslik armastus ajab välja kogu kartuse."
Kui tean, et olen Jumala armas laps, mida peaksin siis veel kartma?
Mitte kui midagi!
Palvetame.
Tänu, Taevaisa, et me ei pea kartma midagi ega kedagi.
Tänu, Issand, et oled kuulutanud meid vabaks!
Tänu, Issand, et oled meie kaitsja!
Tänu, Püha Vaim, et oled tulnud meile
uueks lohutajaks ja kaitsjaks ning sa kaitsed meid alati!
Jeesuse nimel, ma sõitlen
igat süüdistavat häält ja süüdistavaid mõtteid!
Need saagu paljastatud ja taganegu, Jeesuse nimel!
Võtan meelevalla iga hirmu üle ja iga rõhuva hirmuvaimu üle,
kes vaevavaid vaatajaid praegu - kuulutan vabadust Jeesuse nimel!
Tänu, et iga pimeduse jõud peab nüüd lahkuma, Jeesuse nimel!
Tulgu vabadus.
Tänu, Issand, et Sa puudutad kõiki ja igaüks saab tunda,
kuidas ahelad katkevad ning vabadus tuleb asemele!
"Vaata!" ütleb Isa, "Mina olen su poolt, mitte vastu!
Ma aitan, toetan, julgustan sind ja olen alati sinuga koos.
Ma ei jäta sind kunagi maha!
Ära anna pimedusele maad.
Tea, et Ma tõesti olen sinuga.
Toetu Minu peale ja Ma viin sind võidule.
Tea, et sina oled rohkem kui võitja Minus.
Ära alistu millelegi, mis viib sind allapoole!
Tea, et Ma tõstan, toetan, julgustan ja viin sind võiduni!"
Jeesuse nimel, aamen.
Issand on hea ja Tema headus kestab igavesti.
Tema ei muutu kunagi.
Kui soovid toetada seda tööd ja nende saadete tegemist,
võid helistada numbrile 9001777
Kõne maksab Eestis 7 eurot.
Võid kasutada ka kontonumbreid, mida näed peagi ekraanil.
Kui sulle tundub, et sul pole õiget arusaama Jumalast
ja sa ei tea tegelikult, milline on Jumal,
sa ei usalda Teda õieti ja ei tunne Jumalat päriselt,
siis tahan sind julgustada vähemalt oma arusaama varal -
võid osta mu kirjutatud raamatuid!
Üks räägib just seda, et Jumal on armastus
ja teine sellest, milline on meie kaitsja Püha Vaim.
Need raamatud aitavad ja on aidanud juba mitmeid
leida lähedast suhet Jumalaga, mille läbi laheneb kõik muu ka.
Need maksavad kokku 12 eurot, kumbki 6 eurot.
Odavalt saad, aga tulemus on hea!
Ole õnnistatud Jeesuse nimel ja tea, et Jumal on alati sinu poolel!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin